Ilmiy faoliyat yurituvchilar uchun 48 kunlik mehnat ta’tili berish belgilandi

O‘zbekiston Prezidenti “Ilm-fan va ilmiy faoliyat to‘g‘risida”gi qonunni imzoladi. Bu haqda Adliya vazirligi xabar berdi.
Qonunga muvofiq, ilm-fan va ilmiy faoliyat sohasining asosiy yo‘nalishlaridan biri ilm-fan va ilmiy faoliyatni rivojlantirish orqali milliy iqtisodiyot raqobatbardoshligi hamda samaradorligiga erishishdan iborat.
Qonun bilan qator tashkilotlarning ilm-fan va ilmiy faoliyat sohasidagi vakolatlari belgilab berildi.
Xususan, Innovatsion rivojlanish vazirligi ilm-fan va ilmiy faoliyat sohasidagi vakolatli davlat organi hisoblanadi hamda sohani rivojlantirish masalalari bo‘yicha tegishli tashkilotlarning faoliyatini muvofiqlashtiradi.
Shuningdek, qonunga ko‘ra, ta’lim tashkilotida iste’dodlarni aniqlash, tanlash, tarbiyalash bo‘yicha tegishli chora-tadbirlar olib borish orqali yoshlar ilm-fan va ilmiy faoliyatga jalb etiladi.
Ilmiy faoliyat yurituvchi shaxslar bir qator majburiyatlarga ega. Xususan,
Qonunga muvofiq, davlat ilmiy tashkilotlarida ilmiy faoliyat yurituvchi shaxslarga 48 ish kunidan iborat yillik haq to‘lanadigan hamda moddiy yordamni ko‘zda tutadigan mehnat ta’tili beriladi.
Qonun rasmiy e’lon qilingan kundan e’tiboran kuchga kiradi.
Qonundagi ilmiy faoliyat yurituvchilar uchun mehnat ta’tili nazarda tutilgan qoidalar 2020-yil 1-yanvardan e’tiboran amalga kiritiladi.